Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: szóló 1994. évi LIII. törvény szabályainak alkalmazásával
Paragraph Index: 2092

48. § A Vt. a jelenlegi ötödik — e törvény 38. §-a alapján hetedik részre változó — részét követõen a következõ nyolcadik résszel (116/A—116/I. §-okkal) egészül ki, és a Vt. jelenlegi hatodik részének megjelölése kilencedik részre változik: „NYOLCADIK RÉSZ EGYES FÖLDRAJZI ÁRUJELZÕK KÖZÖSSÉGI OLTALMÁRA ÉS AZ EREDETMEGJELÖLÉSEK NEMZETKÖZI LAJSTROMOZÁSÁRA VONATKOZÓ RENDELKEZÉSEK XVII/A. Fejezet A MEZÕGAZDASÁGI TERMÉKEK ÉS AZ ÉLELMISZEREK FÖLDRAJZI ÁRUJELZÕINEK KÖZÖSSÉGI OLTALMÁRA VONATKOZÓ RENDELKEZÉSEK 116/A. § (1) A mezõgazdasági termékek és az élelmiszerek földrajzi árujelzõinek közösségi oltalmára a mezõgazdasági termékek és az élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet (a továbbiakban: közösségi rendelet) rendelkezései az irányadók. A közösségi rendelet alapján a tagállami hatáskörbe tartozó ügyekben a Földmûvelésügyi és Vidékfejlesztési Minisztérium és a Magyar Szabadalmi Hivatal jár el.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes